b"\n_START_ARTICLE_\nAutopatch\n_START_PARAGRAPH_\nUn autopatch, de vegades anomenat phonepatch (nom de l'equip b\xc3\xa0sic sense automatismes), \xc3\xa9s un adaptador instal\xc2\xb7lat en una estaci\xc3\xb3 base de radioaficionat (o qualsevol altre tipus d'estaci\xc3\xb3 de r\xc3\xa0dio bidireccional ) que li permet connectar-se a una\xc2\xa0xarxa telef\xc3\xb2nica i aix\xc3\xad poder donar servei telef\xc3\xb2nic a usuaris remots. Amb aquest adaptador instal\xc2\xb7lat a una estaci\xc3\xb3 base amb acc\xc3\xa9s a una connexi\xc3\xb3 telef\xc3\xb2nica, un usuari amb un transceptor capa\xc3\xa7 de produir tons DTMF) pot realitzar trucades telef\xc3\xb2niques. Normalment (per tal d'evitar abusos, es limiten les trucades per la configuraci\xc3\xb3 en el m\xc3\xb2dul autopatch, a n\xc3\xbameros de tarifa plana, com\xc2\xa0 trucades locals\xc2\xa0o\xc2\xa0trucades a n\xc3\xbameros gratu\xc3\xafts.\n_START_SECTION_\nPhonepatch vs. telefonia m\xc3\xb2bil\n_START_PARAGRAPH_\nEl fet de connectar una estaci\xc3\xb3 de radioaficionat a una\xc2\xa0xarxa telef\xc3\xb2nica. existeix des del principi de la radioafici\xc3\xb3, fins i tot comercialment com el cas de Carterfone (amb plets interposats per les companyies a les que es connectava), per\xc3\xb2 en la pr\xc3\xa0ctica no es va poder parlar de telefonia m\xc3\xb2bil fins l'arribada de la xarxa cel\xc2\xb7lular AMPS, al principi emprant un tel\xc3\xa8fon de cotxe com a terminal, fins que es va poder disposar del DynaTAC: el primer tel\xc3\xa8fon m\xc3\xb2bil pr\xc3\xb2piament dit (tot l'equip sostenible amb una sola m\xc3\xa0)._NEWLINE_El terme phonepatch (pont telef\xc3\xb2nic) descriu amb m\xc3\xa9s precisi\xc3\xb3 un sistema de marcatge i connexi\xc3\xb3 a la xarxa telef\xc3\xb2nica per un usuari operant manualment una estaci\xc3\xb3 base de radioaficionat, que era el que es feia abans que la tecnologia inform\xc3\xa0tica facilit\xc3\xa9s l'automatitzaci\xc3\xb3 del proc\xc3\xa9s.\n_START_SECTION_\nUsos\n_START_PARAGRAPH_\nAquesta caracter\xc3\xadstica \xc3\xa9s utilitzada principalment per radioaficionats per poder proporcionar connectivitat telef\xc3\xb2nica d'emerg\xc3\xa8ncia a llocs que han perdut l'acc\xc3\xa9s a la xarxa telef\xc3\xb2nica.\xc2\xa0Un radioaficionat amb un transceptor en el seu vehicle pot proporcionar acc\xc3\xa9s a la xarxa telef\xc3\xb2nica des de dotzenes de de km de dist\xc3\xa0ncia, depenent de les freq\xc3\xbc\xc3\xa8ncies del repetidor/estaci\xc3\xb3 base involucrada, la pot\xc3\xa8ncia del transceptor, les condicions de la banda (hora del dia) i el guany de les antenes en ambd\xc3\xb3s extrems._NEWLINE_Als Estats Units, els usuaris d'un autopatch han de penjar si troben\xc2\xa0m\xc3\xbasica en espera, ja que les regulacions de la Comissi\xc3\xb3 de Comunicacions Federals prohibeixen la m\xc3\xbasica en les freq\xc3\xbc\xc3\xa8ncies de radioaficionats."